**ДУА “Ільянскі яслі-сад”**

**Занятак-экскурсія**

**ў этнаграфічным пакоі “Беларуская хатка”**

**для дзяцей 5-6 гадоў**

**Тэма «Беларуская народная цацка»**

**Мэта:** пазнаёмiць дзяцей з беларускай народнай цацкай (саламянай, драўлянай, глiнянай); вучыць вылучаць характэрныя аса6лiвасцi ганчарнага мастацтва (адсутнасць лiшнiх дэталей, гарманiчнасць, плаўнасць); вызначаць настрой цацкi (лагодны, задумлiвы, спалоханы, захоплены); бачыць аб'ём, форму, фактуру матэрыяла, iншыя сродкi выразнасцi; развіваць зоркасць, памяць, мысленне дашкольнiкаў, iнтарэс да прадметаў народнага мастацтва.

Абсталяванне і матэрыялы: глiняныя, саламяныя, драўляныя цацкі, малюнкі i фотаздымкi з адлюстраваннем працы ганчароў i iншых народных майстроў.

Папярэдняя работа: знаёмства з беларускiм фальклорам (вершы, казкі, загадкі, прыказкi, песнi), падрыхтоука iнсцэнiроўкi “Пеўнiк i яго сябры” з глінянымі цацкамі, развучванне беларускiх народных гульняў.

**Ход занятку**

 **1. Паведамленне выхавальніка.**

Сёння мы з вамi пазнаёмiмся з разнастайнымi народнымi цацкамi, матэрыяламi, з якiх зроблены гзтыя цацкi. А зараз падыдзiце, калi ласка, да стала. ( *Дзеці пад музыку падыходзяць да стала*.)

Сёння наша хата

Цацкамі багата.

Хутчэй падбягайце,

Цацкі разглядайце.

Дзеці разглядаюць цацкі: саламяныя, гліняныя, драўляныя, ільняныя.

* Што вам тут знаёма? Каму больш за ўсё падабаецца гэты саламяны конік? Можа, хто з вас раскажа пра коніка?
* Гоп-гоп, конік мой,
* Пагуляй яшчэ са мной.
* Напаю вадою,
* Накрмлю травою.

З чаго зроблены конік? Які ён? А якая саломка? (залацістая, бліскучая, гладкая)Якія яшчэ цацкі з саломы вы бачыце?

 А вось гэта – ільняныя цацкі. Якія яны? Паглядзіце, як трымаюцца ў лялькі рукі, зробленыя з мяккага валакна: майстар туга сціснуў лён у пучок, змазаў клеем. Доўгая спадніца ўпрыгожана тасьмой з беларускім узорам.

 Гэта драўляныя цацкі. Дрэва - матэрыял цвёрды, моцны. Майстры выпільваюць з дрэва птушак, якiх, напрыклад, падвешваюць над калыскай цi пад столлю. Драўляныя цацкi моrуць рухацца, бьщцам сапраўдныя.

Паслухайце загадку:

Ёсць адмысловы

Будзiльнiк вясковы.

Заводзіць не трэба,

Ды трэба кармiць.

I будзе ён ранкам

На працу хадзiць. (*Певень*)

Правiльна, гэта певень. Знайдзiце тут пеўніка. З чаго ён зроблены? Якога колеру наш пеўнік? Давайце паглядзiм, якi настрой у пеўніка? (*Адказы дзяцей*.)

Гліняныя цацкi разнастайныя: жывёлы, птушкi, людзi. Майстар спачатку выбiрае глiну, потым лепiць фirурку, сушыць яе, абпальвае у печы, размалёўвае. Дзiця возьме такую цацку i адразу прымае яе у сваю гульню. I мы таксама зараз пагуляем.

2. **Гульня-драматызацыя «Пеўнiк i яго сябры» з глінянымі цацкамі.** **Выхавальнік**

Жыў ды быў Певунок,

Ён на печы спаць не мог,

Вельмi рана ўставаў,

Меў ён вельмi многа спраў.

**Певень.**

Разам з сонейкам устаю,

Песню звонкую пяю,

Усе, усе, усе ў хляве ўставайце

Ды да працы прыступайце.

**Кураняты.**

Дзякуй, Пеця-певунок,

Штo падняцца дапамог.

**Гусачка.**

Га-га-га-га-га-га-га,

Уставаць нам усiм пара.

Будзем травачку шчыпаць,

дзетак частаваць.

**Кароўка.**

Мне таксама трэба у поле.

Хуценька icцi,

Дзеткам нашай гаспадынi

Малачка нясцi.

**Парсючок.**

Ну чаго ты гарлапанiш?

Паспаць хочацца яшчэ.

Есцi мне i маiм дзецям

Гаспадыня вунь вясе.

**Выхавальнiк.**

Пеунiк так расхваляваўся i да парсючка падаўся,

Пра сяброўства расказаў

I параду яму даў.

**Пеўнiк.**

Пра ляноцтва забывай i да працы уставай.

Толькi той, хто любiць працу,

Сябрам нашым можа звацца.

**3. Працяг гутаркi.**

- Вось якi цудоўны спектакль атрымаўся, а дапамаглi нам у гэтым… (*гліняныя цацкi*). 3 глiнянымi цацкамi трэба гуляць вельмi асцярожна, таму што рабiць ix складана. Вось паглядзiце, як майстры працуюць. (Дзецi разглядаюцъ фотаздымак.) Гэта сапраўднае беларускае мастацтва.

- Паглядзiце, якiя цацкi-свiсцёлкi я трымаю у руках. На Беларусi яны былі любiмай дзiцячай забавай. Сёння дзе-нiдзе яшчэ працуюць майстры, якія робяць такiя прыгожыя цацкi. Гэтыя цацачныя жывёлы i птушкi, як лiчылi нашы продкi, даюць моц чалавеку, адганяюць хваробу i злых духаў. Таму дзецi i дарослыя з ахвотай гулялi з народнымi цацкамi-свiсцёлкамi.

**4. Лепка народнай цацкі «Пеўнік» або «Птушачка»,**

Дадатак

**Схема аналізу твора дэкаратыўна-прыкладнога мастацтва**

1. Вызначэнне матэрыяла, з якога зроблена цацка.

2. Вызначэнне асноўнага (фонавага) колеру.

3. Вызначэнне асноўных элементаў.

4. Вызначэнне кампазіцыі ўзора.

5. Характар колеравага выканання.

6. Стыль, аўтарская манера выканання.

**Лiтаратура**

1. Столерава, В. «Залатая рыбка» -- аб нашай Радзiме / В. Столерава // Пралеска. - 2005. - № 5 - С. 33.

2. [www.nastaunik.info/files/f/569 \_ Dosvied \_кuprejcyk.doc](http://www.nastaunik.info/files/f/569%20_%20Dosvied%20_%D0%BAuprejcyk.doc)